S-1578/2020

Dómur:

Mál þetta, sem dómtekið var 3. september sl., höfðaði héraðssaksóknari með ákæru 18. júní 2020 á hendur ákærða, K-kk-þgf M-kk-þgf E-kk-þgf, kt. [...], til heimilis að [...], Reykjanesbæ;

„fyrir sérstaklega hættulega líkamsárás, með því að hafa aðfaranótt sunnudagsins 10. september 2017 utandyra við veitingastaðinn Biryani við Hafnargötu 31 í Reykjanesbæ, sparkað föstu sparki í andlit A, kennitala [...], með þeim afleiðingum að A hlaut 4x2 sm bólgu og mar hægra megin á enni ásamt skrámum.

Telst þetta varða við 2. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Í málinu krefst ákærði þess að honum verði gerð sú vægasta refsing sem lög leyfa. Þá krefst skipaður verjandi ákærða þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Við þingfestingu máls þessa játaði ákærði brot sitt án undandráttar. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Samkvæmt vottorði sakaskrár ríkisins gekkst ákærði undir sektargerð lögreglustjóra 8. febrúar 2016 vegna umferðarlagabrots. Hinn 11. maí 2018 gekkst hann undir viðurlagaákvörðun fyrir dómi þess efnis að hann greiddi 482.000 króna sekt til ríkissjóðs og sætti sviptingu ökuréttar í tvö ár vegna umferðar og fíkniefnalagabrota. Þá var ákærði 27. september 2019 dæmdur í 90 daga fangelsi, skilorðsbundið í tvö ár, vegna hegningar og umferðarlagabrota, auk þess sem hann var sviptur ökurétti í tvö ár og sex mánuði. Með dómnum var ákærða ákvarðaður hegningarauki við refsinguna samkvæmt fyrrgreindri viðurlagaákvörðun.

Það brot ákærða sem hann er sakfelldur fyrir í málinu var framið fyrir uppkvaðningu dóms Héraðsdóms Reykjaness 27. september 2019 og einnig áður en ákærði gekkst undir fyrrgreinda viðurlagaákvörðun fyrir dómi 11. maí 2018. Með vísan til 60. gr. almennra hegningarlaga nr. 19/1940 verður skilorðsdómurinn frá 27. september 2019 tekinn upp og málin dæmd í einu lagi og ákærða gerð refsing eftir reglum 78. gr. almennra hegningarlaga.

Rúm þrjú ár eru liðin frá því ákærði framdi brot sitt en hann var þá einungis 19 ára gamall. Ákærða verður ekki kennt um þann drátt sem varð á meðferð málsins fyrir útgáfu ákæru. Þá hefur ákærði undanfarin misseri tekið sig á. Hann hefur lokið meðferð, er í fastri vinnu og á von á barni með unnustu sinni. Samkvæmt þessu og öðru framangreindu, og að broti ákærða virtu, þykir refsing hans hæfilega ákveðin fangelsi í sex mánuði. Í ljósi áðurnefnds dráttar á meðferð málsins fyrir útgáfu ákæru og högum ákærða nú samkvæmt framansögðu þykir rétt að fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða sakarkostnað málsins. Ákærði dæmist því til að greiða 29.400 krónur vegna öflunar sakavottorðs. Ákærði greiði einnig þóknun skipaðs verjanda síns, G-kk-ef S-x-x R-kk-ef lögmanns, sem eftir umfangi málsins og vinnu verjanda þykir hæfilega ákveðin svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, K-kk-nf M-kk-nf E-kk-nf, sæti fangelsi í sex mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði 235.860 krónur í sakarkostnað, þ.m.t. þóknun skipaðs verjanda síns, G-kk-ef S-x-x R-kk-ef lögmanns, 206.460 krónur að virðisaukaskatti meðtöldum.

K-kk-nf H-kk-nf

Dómsorð:

Ákærði, K-kk-nf M-kk-nf E-kk-nf, sæti fangelsi í sex mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði 235.860 krónur í sakarkostnað, þ.m.t. þóknun skipaðs verjanda síns, G-kk-ef S-x-x R-kk-ef lögmanns, 206.460 krónur að virðisaukaskatti meðtöldum.

K-kk-nf H-kk-nf